Laura Punavaara

**Varoitus: artikkeli sisältää mainintoja seksuaalisesta, fyysisestä ja henkisestä pahoinpitelystä ja niistä seuraavasta traumasta**

**Laura Punavaara** (aikaisemmin Inna Vlassov) on entinen Viron tiedustelija, Heinolan hallituksen jäsen ja myöhemmin pormestari. Hän on virallisesti Robin Punavaaran vaimo, mutta on epävirallisessa avioliitossa Berta Aarniotaipaleen kanssa. Hän on yksi Katastrofiballadin päähenkilöistä ja sarjan keskeneräinen toinen osa on kirjoitettu osittain hänen näkökulmastaan.

## Persoona

### Ulkopuolisille

Laura on ulkoisesti äärimmäisen miellyttävä ihminen. Hän on lempeä, huumorintajuinen ja aina auttamassa muita. Hänellä ei tunnu varsinaisesti olevan vahvoja mielipiteitä, vaan hän myötäilee muiden näkemyksiä. Kaiken kaikkiaan Laura antaa itsestään hyvin mitäänsanomattoman kuvan. Hän pyrkii pysymään yhteiskunnan normien rajoissa ja jopa muuttamaan äänensä heleäksi saavuttaakseen mahdollisimman epäuhkaavan kuvan. Laura myötäilee ihmisten persoonia ja taipuu olemaan kuka ikinä toinen haluaakaan hänen olevan.

### Todellinen persoona

Laura on älykäs, häikäilemätön ja aggressiivinen. Ei avoimesti, tietenkään. Hän patoaa tunteensa sisälleen ja näyttää ne vain ani harvoin. Hänen kärsivällisyytensä tekee hänestä vain vaarallisemman. Hän manipuloi tiensä ihmisten sydämiin luomatta aitoa yhteyttä. Ihmiset ovat hänelle harmaata massaa, josta hän ei todella välitä ja joka ei todella välitä hänestä. Laura ei ymmärrä monia sosiaalisia normeja, mutta hänen on onnistunut opetella imitoimaan muiden käytöstä.

Laura on tullut pahoinpidellyksi ja laiminlyödyksi koko ikänsä. Tämän seurauksena hän olettaa kaikkien haluavan jotain häneltä ja näkee lähes jokaisen ihmissuhteen vain vaihtokauppana. Hän haluaa jotain ja saadakseen sen hänen on tehtävä mitä toinen haluaa. Hän näkee myös seksin kauppavälineenä, eikä epäröi käyttää kehoaan saadakseen haluamansa. Kuten arvata saattaa, Laura on onneton. Hän ei itse ymmärrä mistä se johtuu ja mitä hän todella haluaa. Hän kokee sotkeneensa jo elämänsä niin pahasti, ettei paluuta ole.

Laura osaa olla hellä omalla tavallaan. Hän vain ei ole tavannut monia ihmisiä, joihin kokisi tarpeeksi voimakkaan yhteyden. Laura osoittaa kiintymystään suojelemalla ja helpottamalla toisen elämää miten hän ikinä näkee parhaaksi.

## Ulkonäkö

Laura on 50-vuotias pitkä (n. 180cm) ja laiha valkoihoinen nainen. Hänellä on pitkät ja suorat, lähes valkoiset hiukset. Hänen kasvonsa ovat kapeat, hänellä on alaspäin kaartuva nenä ja raskaat silmäluomet. Lauran silmät ovat vaaleansiniset ja hän käyttää kapeita silmälaseja.

## Suhteet

### Berta Aarniotaival

*“Älä käsitä asemaasi väärin, Myräkkä. Pidän sinusta. Minä todella pidän. Ja olet ystäväni. Mutta...”*

*“Mutta Berta on enemmän”, Myräkkä ehdotti hiljaa.*

*“Berta on vaimoni”*

*-Laura ja Myräkkä kirjassa "Jänis, joka löysi hampaansa"*

Laura ja Berta tapasivat, kun Robin palkkasi Lauran avustajakseen. Berta kiehtoi Lauraa välittömästi, eikä hän malttanut olla pyrkimättä lähemmäksi. Vastaanotto oli kuitenkin kylmä, sillä Berta ei voinut sietää Lauraa. Siitä huolimatta heidän välilleen muodostui ajan saatossa ensin ystävyys ja lopulta salattu parisuhde. Heidän suhteensa on queerplatoninen, eli platoninen parisuhde.

Berta ja Laura kinastelevat jatkuvasti, mutta välittävät toisistaan syvästi. Heidän flirttailunsa vaihtelee hienovaraisten katseiden ja törkeän haukkumisen. Suhde tulkitaankin usein väärin ja monet säälivät Lauraa turhaan. Vaikka ovatkin kovin erilaisia, Lauraa ja Bertaa yhdistää älykkyys ja valmius äärimmäisiin toimiin. Berta on ainoa, jolle Laura on uskonut tiedon historiastaan ja ainoa, johon hän tuntee aidon yhteyden. Laura pitää Bertan tapaamista elämänsä parhaana vahinkona ja jumaloi vaimoaan. He ovat molemmat suojelevaisia toisiaan kohtaan. Berta puolustaa vaimoaan avoimen aggressiivisesti. Laura taas toimii hienovaraisemmin, lahjoen ja hurmaten Bertan vastustajat.

Heidän suhdettaan kuitenkin rasittaa paitsi salailu, myös Robinin läsnäolo, heidän henkilökohtaiset traumansa ja Bertan taipumus upota töihin. He ovat molemmat äärimmäisen herkkiä omalla tavallaan ja heillä on toisinaan vaikeuksia tukea toisiaan, varsinkin, kun eivät saa mahdollisuutta tehdä sitä julkisesti. Koska he eivät voi kommunikoida avoimesti heidän välillään on jännitteitä ja he toimivat toisiaan vastaan tehdessään päätöksiä.

Lauralle selviää Robinin kuoltua, että Berta oli kertonut miehelle, ettei Laura voi saada lapsia. Tämä oli Bertan viimeinen oljenkorsi, kun hän yritti estää avioliiton suojellakseen kumpaakin osapuolta. Tämän seurauksena Laura päätyi viemään pormestarin paikan Bertan nenän edestä ja kaksikko erosi lähes välittömästi tämän jälkeen. Eroa edelsi pitkään jatkunut paine ja oli osittain suoraa seurausta Robinin aiheuttamasta traumasta.

### Robin Punavaara

*“Laura osaa olla kovin tunteellinen. Hän ei vain kerta kaikkiaan onnistunut keräämään itseään edes kuvien ajaksi, koko albumi on tuollainen. Kiusaan häntä siitä vieläkin."*

Robin on Lauran puoliso paperilla. Lauralla ei ole ollut kummempia tunteita miestään kohti ja meni hänen kanssaan naimisiin pakosta. Heidän suhdettaan ei voi kuvata edes yksipuoliseksi, sillä Robin ei kohdellut Lauraa kuin olisi rakastanut häntä. Alusta asti Robinin oli vaikea välittää Lauran tunteista, eikä tilanne parantunut ajan myötä. Robin kantoi aina jonkin verran kaunaa Lauraa kohtaan, koska suhde ei mennyt kuten hän oli kuvitellut. Hän oli saanut tietää Bertan kautta, ettei Laura voi saada lapsia ja käytti tätä tietoa painostaakseen Lauraa seksiin. Hän päätyi lopulta lyömään Lauraa, jolloin Berta tajusi mitä tapahtui ja auttoi Lauraa. Laura ja Robin eivät kuitenkaan eronneet, vaan Laura pysyi miehensä kanssa, kunnes Robin lopulta sai surmansa.

### Hevospoika

*"Helsingistä! Ja paskat! Ei hän ole edes suur-Suomesta!” Hevospoika tulistui, aivan kuin Myräkkä olisi ollut se, joka oli melkein murtanut hänen nenänsä ja määrännyt hänet ammuttavaksi, ”Maanpetturi ja murhaaja, sitä hän on!”*

*-Hevospoika Laurasta kirjassa "Jänis, joka löysi hampaansa"*

Laura oli Hevospojan ryhmänjohtaja ja mentorihahmo. Laura todella välitti Hevospojasta ja piti häntä aidosti hyvänä ihmisenä. Heidän tiensä erosivat, kun Laura tappoi Jolantan ja he tapasivat uudestaan vasta vuosien kuluttua. Hevospoika kävi Lauran kimppuun, mutta Laura selätti hänet helposti ja määräsi hänet ammuttavaksi.

### Jolanta Rüütel

Laura oli Jolantan ryhmänjohtaja ja mentorihahmo. Laura arvosti Jolantaa ja hänen omapäisyyttään. Hän näki Jolantassa itseään ja pohti, olisiko hän enemmän kuin Jolanta, jos hänen elämänsä olisi mennyt hieman eri tavalla. Luultavasti tämän takia Laura olikin läheisempi Ivarin kanssa, mutta piti Jolantaa silti osana perhettään. Erinäisten tapahtumien jälkeen Laura päätyi kuitenkin ampumaan Jolantan.

### Myräkkä

Myräkkä ja Laura tapasivat, kun Myräkkä oli ensimmäistä kertaa Kaupungintalolla. Myräkän vaikea persoona huvitti Lauraa. Hän auttoi Myräkkää saamaan työpaikan osittain, koska piti naisen omituisuudesta ja osittain, koska halusi antaa Bertalle tekemistä. Laurasta ja Myräkästä tuli läheisiä ja Laura alkoi todella välittää Myräkästä. Kenties Myräkkä muistutti häntä Jolantasta. Kun Myräkkä kuuli huhun siitä, että Robin pettäisi Lauraa Bertan kanssa, hän kiiruhti kertomaan asiasta Lauralle. Laura arvosti elettä ja piti tätä merkkinä Myräkän uskollisuudesta. Hän päätyikin myöhemmin pyytämään Myräkän apua huijatessaan pormestarin vaaleissa.

Heidän suhteensa tuli umpikujaan, kun Myräkkä toi Hevospojan Kaupungintalolle ja Laura pahoinpiteli miehen hänen edessään.

### Henri Järvenpää

Laura on Järvenpään entinen rakastaja. He ovat yhä hyvissä väleissä, tai näin Laura ainakin antaa Järvenpään uskoa. Laura vihaa miestä, mutta siitä huolimatta harrastaa hänen kanssaan seksiä suojellakseen Bertaa.

## Seksuaalisuus ja sukupuoli

Laura on cis nainen (she/her) ja aromanttinen (aegoromanttinen tarkemmin sanottuna) biseksuaali.